ब्रिस्टल के व्हिटचर्च में रहने वालीं 64 वर्षीय लेस्ली ब्राउन ने जुलाई 1978 में ओल्डहेम जनरल हॉस्पिटल में ल्यूसी को जन्म देकर इतिहास रचा था.लेस्ली और उनके पति जॉन विवाह के बाद नौ वर्ष तक निसंतान थे.इसके बाद लेस्ली ने 'आईवीएफ ट्रीटमेंट' की मदद से ल्यूसी को जन्म दिया जो दुनिया की पहली टेस्ट ट्यूब बेबी बनीं.लेस्ली का छह जून को अपने परिवार की मौजूदगी में निधन हुआ. वे कुछ समय से बीमार थीं.लेस्ली ब्राउन ने वर्ष 2008 में कहा था कि वो माँ बनने के लिए इतनी बेताब थीं कि बच्चे को जन्म देने के लिए कुछ भी करने को तैयार थीं.उनकी दूसरी बेटी का जन्म भी 'आईवीएफ ट्रीटमेंट' के जरिए हुआ था.वर्ष 1978 में ल्यूसी के जन्म के बाद लगभग 40 लाख बच्चे इस तकनीक से पैदा हो चुके हैं.